CELEX: 32021D1024
Language: hu
Date: 2021-06-18 00:00:00
Title: A Tanács (EU) 2021/1024 határozata (2021. június 18.) a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről szóló 2009/908/EU határozat módosításáról

2021.6.24.   
               
               
                  HU
               
               
                  Az Európai Unió Hivatalos Lapja
               
               
                  L 224/20
               
            
         A TANÁCS (EU) 2021/1024 HATÁROZATA
         (2021. június 18.)
         a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről szóló 2009/908/EU határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre,
         tekintettel az Európai Unió működéséről szóló szerződésre,
         tekintettel a Tanács elnökségének gyakorlásáról szóló, 2009. december 1-jei 2009/881/EU európai tanácsi határozatra (1) és különösen annak 4. cikkére,
         mivel:
         
                     (1)
                  
                  
                     A Tanács a 2009/908/EU határozattal (2) megállapította a 2009/881/EU európai tanácsi határozat végrehajtási rendelkezéseit. Azon előkészítő szervek jegyzékét, amelyek elnöki tisztét nem a féléves elnökség tölti be, – a 2009/881/EU európai tanácsi határozat 2. cikkének harmadik albekezdésében foglaltak szerint – a 2009/908/EU határozat III. melléklete tartalmazza.
                  
               
                     (2)
                  
                  
                     A 2009/908/EU határozat III. melléklete szerint a jogi információs munkacsoport szerepel a Tanács azon előkészítő szerveinek jegyzékében, amelyek elnöki tisztét a Tanács Főtitkársága tölti be.
                  
               
                     (3)
                  
                  
                     A jogi információs munkacsoport tapasztalatának és az áltata végzett feladatok típusának fényében az említett munkacsoport elnöki tisztét a féléves elnökségnek kell betöltenie.
                  
               
                     (4)
                  
                  
                     A 2009/908/EU határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2009/908/EU határozat III. mellékletében a „jogi információs munkacsoport” szövegrészt el kell hagyni.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2021. július 1-jétől kell alkalmazni.
            A határozatot az Európai Unió Hivatalos Lapjában ki kell hirdetni.
         
         
            Kelt Luxembourgban, 2021. június 18-án.
            
               
                  a Tanács részéről
               
               
                  az elnök
               
               J. LEÃO
            
         
         
            (1)  HL L 315., 2009.12.2., 50. o.
         
         
            (2)  A Tanács 2009/908/EU határozata (2009. december 1.) a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről (HL L 322., 2009.12.9., 28. o.).